Lav et referat af nedenstående tekst:

Tekst:
Der er onsdag store forsinkelser for passagerer, der rejser med tog i Jylland, på Fyn og Sjælland. Forsinkelserne i togtrafikken er i øjeblikket på cirka en times ekstra rejsetid, oplyser DSB. Problemerne skyldes, at et tog er blevet afsporet i Odense i forbindelse med omrangering. Heldigvis er der ingen personskader, oplyser Banedanmark. Der er sket skader på toget og også på sporet i Odense. Det betyder, at kun ét togspor kan bruges i stedet for to. Det giver reduceret trafik via Fyn, hvor regionaltog resten af dagen erstattes af togbusser, ligesom Intercity-togene også vil blive påvirket. Passagerer skal tjekke ændringer DSBs pressetjeneste oplyser til TV2 Nord, at nordjyske passagerer også må væbne sig med ekstra tålmodighed onsdag. - Toge til Aalborg og Frederikshavn skal også passere stedet, hvor kun ét spor er farbart. Det giver forsinkelser på en time, lyder det fra DSB. DSB forsøger lige nu at afhjælp flaskehalsproblemer på Fyn ved at koble togsæt sammen, så for eksempel et tog fra Middelfart og et fra Esbjerg bliver koblet sammen og kører sammen hen over Odense. - Vi opfordrer alle passagerer til at orientere sig på Rejseplanen forud for rejsen. Selv om man eksempelvis kun rejser mellem Hobro og Aalborg, så bliver man berørt, for det er det samme tog. Så det gode råd er i dag, at man tjekker rejseplanen, inden man tager af sted, fortæller DSB. Mere information kan findes på DSB's hjemmeside og på Rejseplanen . Bliver man mere end 30 minutter forsinket på rejsen, kan man benytte DSB Rejsetidsgaranti.

Referat:
Alle regionaltog mellem Fyn og Jylland er aflyst resten af dagen, og der indsættes togbusser. Togtrafikken i Nordjylland er også påvirket.